La V Fira del Porrat ompli de festa Alaquàs al llarg de tot el cap de setmana
16/04/2005 11:01:00

# La V Fira del Porrat ompli de festa Alaquàs al llarg de tot el cap de setmana

*   16/04/2005 11:01:00
*   [Imprimir](#)
*   Compartir
*    https://www.alaquas.org/documento.asp?id\_do=9590

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9590%2F1&title=Ajuntament%20d%27Alaqu%C3%A0s.%20Prensa.La%20V%20Fira%20del%20Porrat%20ompli%20de%20festa%20Alaqu%C3%A0s%20al%20llarg%20de%20tot%20el%20cap%20de%20setmana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9590/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9590/9590_Form_4.jpg)](https://www.alaquas.org/ficheros/documentos/2005/2/9590/9590_Form_10.jpg "<a href='https://www.alaquas.org/ficheros/documentos/2005/2/9590/9590_Form_10.jpg' target=_blank><i class='fa fa-external-link' aria-hidden='true'></i>.La V Fira del Porrat ompli de festa Alaquàs al llarg de tot el cap de setmana</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9590&idioma=1&autotraduce=0)

El diumenge es cuinaran les tradicionals calderes d'arròs amb fesols i naps per a tota la població

Les celebracions oficials del passat diumenge 10 d'abril en honor a Sant Francesc de Paula, patró de la ciutat, han donat pas a una de les activitats festives més mulitudinàries de la ciutat: la Festa del Porrat, la part lúdica d'aquesta festivitat. Veïnes i veïns d'Alaquàs i d'altres poblacions de la comarca visitaran un any més la Fira del Porrat que, organitzada per l'associació cultural Penya El Foc 2000 i l'Orde Mínima Seglar, es va inaugurar el divendres 15 d'abril a les 21 hores de la nit amb una passejada per tot el recinte per part de les autoritats.

A l'acte inaugural van assistir l'Alcalde d'Alaquàs, Jorge Alarte; el President de l'Orde Mínima Seglar, Josep Chuan Julià; el President de la Penya El Foc, Paco Martínez; el retor de la Parròquia de l'Olivar, Joan Gavilà; membres de la Corporació Municipal i centenars de persones.

Com sempre, a l'avinguda País Valencià s'han ubicat un centenar de casetes ocupades per diferents associacions del poble i altres de venda de productes gastronòmics. En el recinte hi ha també atraccions per a les i els xiquets i animació de carrer.

La jornada festiva continua el dissabte amb una gran festa infantil per a tots els i les xiquetes d'Alaquàs i jocs infantils. Per la vesprada es disputarà la final de la marató de truc i per la nit, a les 21 hores, a la plaça d'Espanya, se celebrarà un sopar popular en el qual es procedirà al lliurament dels premis corresponents als concursos realitzats. A continuació, els i les assistents podran gaudir d'un ball amenitzat per una orquestra, tot patrocinat per l'Ajuntament d'Alaquàs.

Les calderes d'arròs amb fesols i naps tornaran també enguany a ser el punt fort de la celebració. Aquest plat típic ja consolidat en aquesta festa començarà a cuinar-se a les 9 del matí del diumenge 17 d'abril. Cap a les 14  hores tindrà lloc la benedicció i el repartiment de les més de 2.500 racions previstes amb la col·laboració de la colla de cuiners de Massalfassar. A més, i com a novetat d'enguany i amb l'objectiu de fer partícip a tot el poble d'Alaquàs, s'ha organitzat la I Gran Pelada popular de verdures, que tindrà lloc el dissabte a les 17 hores.

Per al diumenge s'han preparat també diferents activitats. A les 10 hores tindrà lloc el II Encontre de Boixets Festa del Porrat, organitzat per l'escola de boixets de l'Associació de Mestresses de Casa d'Alaquàs i a les 13 hores, hi haurà una cercavila de dolçaines pel recinte del porrat. Per la vesprada, a les 18 hores, els més menuts podran gaudir de jocs infantils a la plaça d'Espanya. La festa es clausurarà a partir de les 9 de la nit, després de realitzar el trasllat de la imatge de Sant Francesc de Paula des de la parròquia fins a la capella.